Document ID: 31994R3115

Uredba Komisije (ES) št. 3115/94
z dne 20. decembra 1994
o spremembi prilog I in II k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2658/87 z 23. julija 1987 o tarifni in statistični nomenklaturi ter skupni carinski tarifi [1] in zlasti členov 9 in 12 Uredbe,
ker je Uredba (EGS) št. 2658/87 uvedla nomenklaturo blaga, v nadaljevanju imenovano "kombinirana nomenklatura", da bi hkrati izpolnila zahteve skupne carinske tarife in statistike zunanje trgovine Skupnosti;
ker je treba spremeniti kombinirano nomenklaturo, da se upoštevajo:
- spremembe zahtev v zvezi s statistiko ali trgovinsko politiko, predvsem z vidika Sklepa Sveta o sočasni uveljavitvi listin o izvajanju rezultatov Urugvajskega kroga večstranskih trgovinskih pogajanj [2] in Uredbe Sveta o določenih ukrepih, ki izhajajo iz zaključka pogajanj na podlagi člena XXIV:6, in drugih ukrepih, nujnih za poenostavitev [3],
- potreba po prilagoditvi oziroma pojasnitvi besedil;
ker člen 12 Uredbe (EGS) št. 2658/87 predvideva, da Komisija vsako leto z uredbo, ki velja od 1. januarja naslednjega leta, sprejme celotno različico kombinirane nomenklature skupaj z ustreznimi avtonomnimi in konvencionalnimi stopnjami dajatve skupne carinske tarife, kot izhaja iz ukrepov, ki jih sprejme Svet ali Komisija [4];
ker je treba posodobiti seznam v Prilogi II k Uredbi (EGS) št. 2658/87 o posebnih ukrepih Skupnosti, na katere se nanaša člen 2 iste uredbe, da se upošteva razvoj ukrepov Skupnosti, ki lahko vplivajo na Taric;
ker so ukrepi, predvideni s to uredbo, v skladu z mnenjem oddelka za tarifno in statistično nomenklaturo Odbora za carinski zakonik,
SPREJELA NASLEDNJO UREDBO:
Člen 1
Prilogi I in II k Uredbi (EGS) št. 2658/87 se nadomestita s prilogama te uredbe.
Člen 2
Avtonomne in konvencionalne stopnje dajatev, naštete v Prilogi 2, oddelek I, del 3, Priloge I, nadomestijo ustrezne stopnje dajatev, naštete v delu 2, Priloge I (seznam carin), in sicer z dnem, ki ga določi Svet v okviru izvajanja dogovorov, sklenjenih v Urugvajskem krogu večstranskih trgovinskih pogajanj.
Člen 3
Ta uredba začne veljati 1. januarja 1995.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. decembra 1994

Labels: 3
19